41. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ,  ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 144/4710 της 1/15 Μαρτ. 1973 (ΦΕΚ  Β΄ 332)  Περί του τρόπου αναγνωρίσεως και εξαγοράς προϋπηρεσίας προβλεπομένης υπό της παρ. 2 του άρθρ. 1 του Ν.Δ. 1256/1972. Έχοντες υπ’ όψιν: 1.Τας διατάξεις της παρ. 3 του άρθρ. 1 του Ν.Δ. 1256/1972 «περί της καταστάσεως του προσωπικού του Νομικού Προσώπου της Ανωτάτης Σχολής Οικονομικών και Εμπορικών Επιστημών». 2.Την παρ. 2 του άρθρ. 1 της υπ’ αριθ. 25106/ 23.7.1959 αποφάσεως του Υπουργού Εθνικής Παιδείας και Θρησκευμάτων «περί διαρθρώσεως των τακτικών θέσεων υπαλλήλων της Ανωτάτης Σχολής Οικονομικών και Εμπορικών Επιστημών», αποφασίζομεν: 1.Η αναγνώρισις του χρόνου υπηρεσίας του προβλεπομένου υπό της παρ. 2 του άρθρ. 1 του Ν.Δ. 1256/1972 «περί της καταστάσεως του προσωπικού του Νομικού Προσώπου της Ανωτάτης Σχολής Οικονομικών και Εμπορικών Επιστημών» παρά των: α)Ταμείου Προνοίας Δημοσίων Υπαλλήλων, β)Μετοχικού Ταμείου Πολιτικών Υπαλλήλων, και γ)Ταμείου Αρωγής Υπαλλήλων αρμοδιότητος Υπουργείου Εθνικής Παιδείας και Θρησκευμάτων, ενεργείται δι’ αποφάσεων των Διοικητικών Συμβουλίων αυτών, λαμβανομένης κατόπιν αιτήσεως του ησφαλισμένου ή των δικαιοδόχων αυτού, υποβαλλομένης εντός ανατρεπτικής προθεσμίας 6 μηνών από της ισχύος της παρούσης. 2.Η εξαγορά του αναγνωριζομένου χρόνου ενεργείται δια παρακρατήσεως καθ’ έκαστον μήνα εκ των τακτικών αποδοχών του ησφαλισμένου προσθέτου ειδικής εισφοράς δι’ έκαστον εκ των ανωτέρω Ταμείων ίσης προς το ήμισυ της εκάστοτε τακτικής μηνιαίας εισφοράς του. Η πρόσθετος εισφορά καταβάλλεται επί διπλάσιον αριθμόν μηνών των τοιούτων του αναγνωρισθέντος χρόνου. Η εξαγορά εκάστου αναγνωρισθέντος μηνός ενεργείται δια της καταβολής προσθέτου ειδικής εισφοράς δύο μηνών. 3.Η παρακράτησις της προσθέτου ειδικής εισφοράς ενεργείται υποχρεωτικώς εκ των αποδοχών του ησφαλισμένου παρά της μισθοδοτούσης τούτον υπηρεσίας και αποδίδεται εις τα οικεία Ταμεία μετά των τακτικών εισφορών, άρχεται δε από του μεθεπομένου της κοινοποιήσεως της περί αναγνωρίσεγως αποφάσεως μηνός. 4.Εις περίπτωσιν επελεύσεως της ασφαλιστικής περιπτώσεως προ της παρόδου του χρόνου του καθορισθέντος δια την καταβολήν των δόσεων, το ποσόν των υπολειπομένων και μη απαιτητών δόσεων, συμψηφίζεται προς το ποσόν των συντάξεων, ας δικαιούται ο συνταξιούχος αναδρομικώς δια το χρονικόν διάστημα μέχρι τέλους του μηνός εντός του οποίου έλαβον χώραν η κοινοποίησις αυτώ της αποφάσεως περί απονομής της συντάξεως. Εν υπάρξει υπολοίπου οφειλής μετά τον κατά των άνω συμψηφισμόν εκδόσεων μη  καταστασών απαιτητών, το υπόλοιπον τούτο εξοφλείται δια ίσων μηνιαίων δόσεων, παρακρατουμένων εκ της συντάξεως ο αριθμός των οποίων οριζόμενος δι’ αποφάσεως του Διοικητικού Συμβουλίου των οικείων Οργανισμών δεν δύναται να είναι ανώτερος των 72 του ποσού πάντως εκάστης δόσεως μη δυναμένου να υπερβή το 1/4 της καταβαλλομένης μηνιαίας συντάξεως ουδέ να υπολείπεται των 100 δραχμών. Προκειμένου περί του Ταμείου Προνοίας Δημοσίων Υπαλλήλων, το ποσόν των οφειλομένων και μη απαιτητών δόσεων συμψηφίζεται εξ ολοκλήρου προς το ποσόν του καταβλητέου υπό του ως άνω Ταμείου εφ’ άπαξ. 5.Η εξαγορά του ανωτέρου χρόνου δύναται να ενεργηθή αιτήσει του ησφαλισμένου δια καταβολής υπό του ενδιαφερομένου εφ’ άπαξ ποσού, ίσου προς το γινόμενον των μηνών του αναγνωριζομένου χρόνου  επί του ποσού της μηνιαίας ασφαλιστικής εισφοράς του χρόνου της καταβολής. Η παρούσα δημοσιευθήτω δια της Εφημερίδος της Κυβερνήσεως. 